बे फोरबोखौ फुंबिलिनिफ्रायनो फिरफिला बिरहोनानै आरो गिदिरफोरखौ गामसाजों मान बावनानै जागायो आरो उन्दै गेदेर जयै रंजा बाजा मोसानानै खुफुंनाय जायो। आरो बे हाबाफारिनि गेजेरजोंनो गसाइगाव ओनसोलनि थागिबि बिथां रुबुल पाठकआ बुंथियोदि- रंजालि बैसागुखौ जों मालाबाबो फालिया लासैनो थानो हाया बेनिखायनो कर’ना जिउसानि नेम खान्थिखौ फालिनायनि गेजेरजों थेलेब लेबैनो बे फोरबोखौ गसाइगाव ओनसोलनि रायजो राजानि जानानै खौसेयै फालिनाय जादों।